Α4-0310/96

Ψήφισμα σχετικά με το σχέδιο γενικού προϋπολογισμού των Ευρωπαϊκών Κοινοτήτων για το οικονομικό έτος 1997 - Τμήμα ΙΙΙ - Επιτροπή

Το Ευρωπαϊκό Κοινοβούλιο,

- έχοντας υπόψη το άρθρο 203 της Συνθήκης ΕΚ, το άρθρο 177 της Συνθήκης ΕΚΑΕ και το άρθρο 78 της Συνθήκης ΕΚΑΧ,

- έχοντας υπόψη την επιστολή της Επιτροπής της 29ης Απριλίου 1996, με την οποία η Επιτροπή πληροφορεί το Κοινοβούλιο ότι, σύμφωνα με το άρθρο 203, παράγραφος 9 της Συνθήκης ΕΚ, το ανώτατο ποσοστό αύξησης των μη υποχρεωτικών δαπανών για τον προϋπολογισμό του 1997, ορίζεται σε 4,3%,

- έχοντας υπόψη το ανώτατο όριο των ιδίων πόρων της Ευρωπαϊκής Ένωσης, που καθορίσθηκε το Δεκέμβριο του 1992 (απόφαση του Ευρωπαϊκού Συμβουλίου του Εδιμβούργου),

- έχοντας υπόψη το προσχέδιο προϋπολογισμού που υπέβαλε η Επιτροπή (CΟΜ(96)0300),

- έχοντας υπόψη το σχέδιο προϋπολογισμού που κατάρτισε το Συμβούλιο στις 25 Ιουλίου 1996 (C4-0350/96),

- έχοντας υπόψη το ψήφισμά του της 28ης Μαρτίου 1996 σχετικά με τις κατευθύνσεις για τη διαδικασία του προϋπολογισμού (997 - Τμήμα ΙΙΙ - Επιτροπή) ((ΕΕ C 117 της 22.04.1996, σελ. 64)),

- έχοντας υπόψη το ψήφισμά του της 28ης Μαρτίου 1996 επί του σχεδίου ανακοίνωσης της Επιτροπής προς τα κράτη μέλη με θέμα «Κατανομή του αποθεματικού για κοινοτικές πρωτοβουλίες για την περίοδο μέχρι και 1999" που αφορά - απασχόληση των ανθρωπίνων βοηθητικών πόρων (ΑΠΑΣΧΟΛΗΣΗ-ΕΙΣΔΟΧΗ) - προσαρμογή των εργαζομένων στις τροποποιημένες περιστάσεις της επαγγελματικής ζωής (ADAPT) ((ΕΕ C 117 της 22.4.1996, σελ. 75)),

- έχοντας υπόψη το ψήφισμά του της 18ης Απριλίου 1996 επί του σχεδίου απόφασης του ΕΚ και του Συμβουλίου της Ευρωπαϊκής Ένωσης για την προσαρμογή των δημοσιονομικών προοπτικών στους όρους εκτέλεσης του προϋπολογισμού (προταθείσα από την Επιτροπή συμφωνία, σημείο 10 της Διοργανικής Συμφωνίας της 29ης Οκτωβρίου 1993) ((ΕΕ C 141 της 13.5.1996, σελ. 175)),

- έχοντας υπόψη τις τρέχουσες δημοσιονομικές προοπτικές που εγκρίθηκαν στο πλαίσιο της Διοργανικής Συμφωνίας της 29ης Οκτωβρίου 1993 για τη δημοσιονομική πειθαρχία και τη βελτίωση της διαδικασίας του προϋπολογισμού,

- έχοντας υπόψη το ψήφισμά του της 18ης Ιουλίου 1996 για διαδικασία ad hoc για τον προϋπολογισμό 1997 όπως προβλέπεται στο παράρτημα ΙΙ σχετικά με τη διοργανική συνεργασία στον τομέα για τον προϋπολογισμό της Διοργανικής Συμφωνίας της 29ης Οκτωβρίου 1993 για τη δημοσιονομική πειθαρχία και τη βελτίωση της διαδικασίας του προϋπολογισμού ((Μέρος ΙΙ, σημείο 3 των ΣΠ της ημερομηνίας αυτής.)),

- έχοντας υπόψη την έκθεση της Επιτροπής Προϋπολογισμών και τις γνωμοδοτήσεις των άλλων ενδιαφερομένων επιτροπών (Α4-0310/96),

Α. λαμβάνοντας υπόψη ότι το σχέδιο προϋπολογισμού του Συμβουλίου της 25ης Ιουλίου 1996 καταρτίστηκε σε ποσοστό 1,160% του ΑΕΠ, δηλαδή σε αρκετά χαμηλότερο επίπεδο από το προσχέδιο προϋπολογισμού που είχε καθορισθεί σε 1,204% και κατά πολύ χαμηλότερο από το όριο του 1,24% που είχε ορισθεί με την απόφαση περί ιδίων πόρων[semigr ] λαμβάνοντας υπόψη ότι το σχέδιο προϋπολογισμού προβλέπει για τη χρηματοδότηση των διαρθρωτικών ταμείων και του ταμείου συνοχής, σύμφωνα με τις συνημμένες στη διοργανική συμφωνία δημοσιονομικές προοπτικές, χρηματοδότηση ανώτερη σε πιστώσεις αναλήψεων υποχρεώσεν, κατά 8,05% σε σχέση με τον προϋπολογισμό 1996,

Β. λαμβάνοντας υπόψη ότι το 1997 είναι ένα έτος που έχει αποφασιστική σημασία για την περαιτέρω ευρωπαϊκή ολοκλήρωση μέσω της νομισματικής ένωσης, όπως έχει συμφωνηθεί στο πλαίσιο της Συνθήκης για την Ευρωπαϊκή Ένωση,

Γ. λαμβάνοντας υπόψη ότι θα πρέπει να εγκριθεί ένας προϋπολογισμός που θα ικανοποιεί τις προσδοκίες που έχουν οι πολίτες από την Ευρωπαϊκή Ένωση, θα σέβεται τις δεσμεύσεις που περιλαμβάνει η διοργανική συμφωνία της 29ης Οκτωβρίου 1993 και θα λαμβάνει υπόψη την τρέχουσα οικονομική κατάσταση,

Δ. λαμβάνοντας υπόψη ότι η ευρωστία της ευρωπαϊκής οικονομίας μπορεί να διασφαλισθεί μόνο με υψηλά επίπεδα απασχόλησης, χαμηλούς δείκτες πληθωρισμού και ανταγωνιστικούς ρυθμούς οικονομικής ανάπτυξης,

Ε. λαμβάνοντας υπόψη ότι ο προϋπολογισμός της Ευρωπαϊκής Ένωσης αποτελεί εργαλείο που επιχειρεί να συμβάλει στη βελτίωση του επιπέδου απασχόλησης, μέσω των ποικίλων μέτρων του,

ΣΤ. λαμβάνοντας υπόψη ότι τα θεσμικά όργανα της Ευρωπαϊκής Ένωσης πρέπει να καταβάλουν ακόμη μεγαλύτερη προσπάθεια για να εξασφαλίσουν την ουσιαστική χρήση των υφισταμένων πόρων και να επιτύχουν την αποτελεσματική αξιοποίηση του χρήματος, προς το συμφέρον των πολιτών τους,

Ζ. λαμβάνοντας υπόψη ότι πρέπει να είναι εμφανές ότι η Ευρωπαϊκή Ένωση εργάζεται αποτελεσματικότερα, δημοκρατικότερα και με μεγαλύτερη διαφάνεια,

ΓΕΝΙΚΕΣ ΠΑΡΑΤΗΡΗΣΕΙΣ

1. τονίζει εκ νέου την αποφασιστικότητά του να εγκρίνει για το 1997 ένα προϋπολογισμό που να ανταποκρίνεται πληρέστερα στις επιθυμίες των πολιτών, ένα προϋπολογισμό που να δημιουργεί θέσεις εργασίας, που να ενθαρρύνει την κοινωνία των πολιτών και που να συντρέχει τα κράτη μέλη στις προσπάθειές τους να εκπληρώσουν τα κριτήρια σύγκλισης τα οποία καθορίζονται στη Συνθήκη για την Ευρωπαϊκή Ένωση ενόψει της υλοποίησης της Οικονομικής και Νομισματικής Ένωσης[semigr ]

2. παρατηρεί ότι οι περικοπές των πιστώσεων πληρωμών των Διαρθρωτικών Ταμείων κατά ένα διασεκατομμύριο Ecu, εκ μέρους του Συμβουλίου, δεν αφορούν εξοικονόμηση πόρων αλλά είναι μια καθαρώς λογιστικού χαρακτήρα εκ των προτέρων αφαίρεση πληρωμών τις οποίες η Κοινότητα δεν αναμένεται να πραγματοποιήσει[semigr ]

3. επισημαίνει ότι στις κατά την πρώτη ανάγνωση αποφάσεις περί του προϋπολογισμού 1997, ακολούθησε τις κατευθύνσεις που είχε χαράξει στο ψήφισμά του της 28ης Μαρτίου 1996, και συγκεκριμένα τις αρχικές προτεραιότητές του:

- ενίσχυση των μέτρων δημιουργίας θέσεων απασχόλησης και υποστήριξης της οικονομικής και κοινωνικής συνοχής, με επενδύσεις στις υποδομές και την έρευνα, υποστήριξη των ΜΜΕ και αξιοποίηση του ανθρώπινου δυναμικού, ιδίως με ενέργειες για την καταπολέμηση της ανεργίας των νέων και του συνεχιζόμενου κοινωνικού αποκλεισμού, καθώς και με μέτρα για τους πρόσφυγες,

- αύξηση της ικανότητας της ΕΕ να βελτιώσει την αποτελεσματικότητα της διαχείρισης της εξωτερικής της πολιτικής, κυρίως δίδοντας μεγαλύτερη προβολή στη δράση της Ένωσης στην πρώην Γιουγκοσλαβία,

- μεγαλύτερη μέριμνα για τις επιταγές σε θέματα περιβάλλοντος κατά την εφαρμογή των διαφόρων πολιτικών, σύμφωνα με το άρθρο 130Ρ της Συνθήκης ΕΚ,

- τήρηση της αρχής της ίσης μεταχείρισης ανδρών και γυναικών σε όλους τους μείζονες τομείς πολιτικής,

4. υπενθυμίζει τα πορίσματα του τριμερούς διαλόγου της 16ης Απριλίου 1996, στα οποία δηλώνεται, μεταξύ άλλων, ότι θα πρέπει να αναληφθεί πρωτοβουλία στον τομέα της πολιτικής για τους πρόσφυγες, λαμβάνοντας υπόψη τις εσωτερικές και εξωτερικές πτυχές[semigr ] εκφράζει την ικανοποίησή του για την αντίδραση της Επιτροπής στην πρόκληση για την ανάληψη μιας τέτοιας πρωτοβουλίας για τους πρόσφυγες, στο πλαίσιο του σεβασμού της αντίληψης περί κοινής ευθύνης κρατών μελών και Ευρωπαϊκής Ένωσης[semigr ]

5. εκτιμά ότι, στο πλαίσιο των σημερινών δημοσιονομικών προοπτικών, δεν προβλέπεται επαρκής χρηματοδότηση για τις νέες πολιτικές που αποφασίστηκαν από το Συμβούλιο μετά την τελευταία αναθεώρηση των δημοσιονομικών προοπτικών, ιδίως για τη Βόρειο Ιρλανδία, τα διευρωπαϊκά δίκτυα και την ανάπτυξη της έρευνας και ανάπτυξης, και φρονεί ότι η κατάσταση αυτή θα επιδεινωθεί το 1998 και το 1999, εάν το Συμβούλιο δεν συμφωνήσει για την αναθεώρηση των δημοσιονομικών προοπτικών, πράγμα που αποτελεί πρόταση της Επιτροπής την οποία έχει υποστηρίξει το Κοινοβούλιο[semigr ]

6. παρατηρεί ότι η Επιτροπή υπέβαλε διορθωτική επιστολή στο πλαίσιο του σεβασμού των διατάξεων του άρθρου 14, του δημοσιονομικού κανονισμού, αλλά ότι το Συμβούλιο δεν έλαβε απόφαση, πάντα στο πλαίσιο του σεβασμού του άρθρου 14, και αποφασίζει να μην συμπεριληφθεί η διορθωτική αυτή επιστολή 1/97 ((10358/96 - C4-0515/96)) στην πρώτη ανάγνωσή του[semigr ]

7. εκτιμά ότι τα θέματα που αφορά η διορθωτική επιστολή δεν εμπίπτουν στις πολύ εξαιρετικές περιστάσεις που προβλέπει το άρθρο 14, παρ. 2 του δημοσιονομικού κανονισμού[semigr ]

8. επαναλαμβάνει τη θέση του σύμφωνα με την οποία η ad hoc διαδικασία ισχύει για ολόκληρο το ΠΣΠ - υπό μορφή είτε διορθωτικής επιστολής είτε ΠΣΔΣΠ - και διατηρεί τη δυνατότητα να ζητήσει την κίνηση ad hoc διαδικασίας εφόσον κληθεί να εξετάσει μια τέτοια πράξη[semigr ]

9. εξέτασε την εκτέλεση του προϋπολογισμού του τρέχοντος οικονομικού έτους στο πλαίσιο των αποφάσεών του για τις τροπολογίες, στην πρώτη ανάγνωση[semigr ] επισημαίνει ότι έχουν συναχθεί συμπεράσματα από την εξέταση αυτή ως προς το θέμα της ενίσχυσης του ελέγχου σχετικά με τη χρήση των πιστώσεων[semigr ] ενέγραψε πιστώσεις στο αποθεματικό και καθόρισε τις προϋποθέσεις αποδέσμευσης των πιστώσεων αυτών προκειμένου, αφενός, να βελτιώσει την ετοιμότητα αντιμετώπισης των αναγκών και τη διαχείριση της Επιτροπής και, αφετέρου, να ενθαρρύνει την εξασφάλιση μεγαλύτερου συντονισμού μεταξύ των γενικών διευθύνσεων[semigr ]

10. επαναλαμβάνει το αίτημά του προς την Επιτροπή να κάνει χρήση των εξουσιών της για τη συγκράτηση των πιστώσεων στις περιπτώσεις όπου είναι προφανές ότι υπήρξε κακή χρήση πόρων σε ένα συγκεκριμένο τομέα πολιτικής, κάνοντας χρήση των νέων διαδικασιών που συμφωνήθηκαν για την εφαρμογή της δημοσιονομικής πειθαρχίας, όπως ορίζονται στο άρθρο 13 της απόφασης του Συμβουλίου 94/729 ((ΕΕ L 293, της 12.11.1994, σελ. 14)) [semigr ]

11. επισημαίνει ότι το σχέδιο προϋπολογισμού του Συμβουλίου έχει, όπως και κατά το παρελθόν, καθορίσει τις μη υποχρεωτικές δαπάνες σε επίπεδο υψηλότερο από το ανώτατο ποσοστό αύξησης που ορίζεται στο άρθρο 203 της Συνθήκης ΕΚ και ότι το Κοινοβούλιο παραμένει κατ' αρχήν πρόθυμο να αναζητήσει δημοσιονομικές λύσεις με βάση την εν λόγω προσέγγιση[semigr ]

12. εκφράζει επ' αυτού τη λύπη του για το γεγονός ότι το Συμβούλιο τηρεί στάση απροθυμίας στο θέμα της έναρξης σοβαρού διαλόγου με το Κοινοβούλιο τόσο για τις προτεραιότητες όχι μόνον του Κοινοβουλίου και της Επιτροπής αλλά και του Συμβουλίου, όσο και για άλλα επίμαχα θέματα, και καλεί το Συμβούλιο να επιδείξει πολιτική υπευθυνότητα και πιο ανοικτό πνεύμα, προκειμένου να υπάρξουν αρμονικότερες σχέσεις μεταξύ των δύο σκελών της αρμόδιας για τον προϋπολογισμό αρχής, προσβλέποντας επίσης και στη Διακυβερνητική Διάσκεψη[semigr ]

ΤΑ ΑΠΟΤΕΛΕΣΜΑΤΑ ΤΗΣ ΣΥΝΕΝΝΟΗΣΗΣ ΤΗΣ 25ΗΣ ΙΟΥΛΙΟΥ 1996 ΓΙΑ ΤΟΝ ΠΡΟΫΠΟΛΟΓΙΣΜΟ

13. υπενθυμίζει τις θετικές και σε ευρύ πνεύμα συζητήσεις που πραγματοποιήθηκαν σε πολιτικό επίπεδο, στο πλαίσιο της συνεννόησης της 25ης Ιουλίου 1996, και ιδίως τη συμφωνία για τη σύσταση αποθεματικού 62 εκ. Ecu από την κατηγορία 1, διά της οποίας γίνεται δεκτό ότι η Επιτροπή υπερεκτιμά συστηματικά τις υποχρεωτικές δαπάνες της κατηγορίας αυτής[semigr ] ζητεί από το Συμβούλιο να επεκτείνει τον πολιτικό διάλογο με το Κοινοβούλιο, προκειμένου να αποφευχθούν περαιτέρω εμπλοκές και παρεξηγήσεις[semigr ]

ΠΡΟΤΕΡΑΙΟΤΗΤΕΣ ΤΗΣ ΕΝΩΣΗΣ

14. αποδοκιμάζει το γεγονός ότι το Συμβούλιο Οικονομίας/Οικονομικών της 14ης Οκτωβρίου 1996 αγνόησε την πρόταση της Επιτροπής για αναθεώρηση των Δημοσιονομικών Προοπτικών, αποτρέποντας έτσι τη χρηματοδότηση προτεραιοτήτων που υποστηρίζονταν από την Επιτροπή, το Κοινοβούλιο και διάφορες ευρωπαϊκές διασκέψεις κορυφής - ειρηνευτική διαδικασία στην Ιρλανδία, έρευνα και δίκτυα[semigr ] υπενθυμίζει ότι, όσον αφορά ιδίως τα δίκτυα, η πρόσθετη χρηματοδότηση αποτελεί το κρίσιμο στοιχείο για την εκτέλεση των σχεδίων[semigr ] υπενθυμίζει ότι η υλοποίηση των σχεδίων αυτών θα οδηγήσει στη δημιουργία πολλών θέσεων εργασίας σε όλες τις χώρες της Ένωσης[semigr ] εγκρίνει, συνεπώς, την απόφασή της να δημιουργήσει αποθεματικό προτεραιοτήτων (Β0-411) για τις δραστηριότητες αυτές[semigr ]

15. επιβεβαιώνει, επίσης, την υποστήριξή του στο ειδικό πρόγραμμα για περιοχές και στα δύο τμήματα της Ιρλανδίας[semigr ] υπενθυμίζει στο Συμβούλιο ότι έχει επανειλημμένα ζητήσει, τόσο με απόφαση της ολομέλειας, όσο και μέσω των επιτροπών του, την εξεύρεση επιπλέον 100 εκατ. Ecu για το συγκεκριμένο πρόγραμμα, μέσω της αναθεώρησης των δημοσιονομικών προοπτικών[semigr ] έχει ψηφίσει για το σκοπό αυτό επαρκή κονδύλια στο αποθεματικό προκειμένου να διασφαλισθεί ότι, κατά τη δεύτερη ανάγνωση, το Κοινοβούλιο θα μπορεί να εγκρίνει 100 εκατ. Ecu για τη συνέχιση του προγράμματος ως έχει προβλεφθεί[semigr ] ζητεί, συνεπώς, από το Συμβούλιο να έλθει σε συμφωνία με το Κοινοβούλιο πριν από την δεύτερη ανάγνωση του Συμβουλίου στις 19 Νοεμβρίου 1996[semigr ]

16. σημειώνει το χαμηλό επίπεδο εκτέλεσης του προγράμματος αυτού το 1996[semigr ] ζητεί από το Συμβούλιο, την Επιτροπή και τις ειδικευμένες επιτροπές του Κοινοβουλίου να επανεξετάσουν τη διάρκεια του προγράμματος αυτού και τη χρηματοδότησή του και, εάν χρειασθεί, να υποβάλουν τις προσήκουσες προτάσεις[semigr ]

ΝΟΜΙΚΕΣ ΒΑΣΕΙΣ

17. θεωρεί πως, όταν ο προϋπολογισμός εγκριθεί, η νομιμότητά του δεν μπορεί να τίθεται υπό αμφισβήτηση με μονομερείς ενέργειες ενός κράτους μέλους, με τις οποίες αμφισβητείται το δικαίωμα και το καθήκον της Επιτροπής να εκτελέσει επιμέρους κονδύλια του προϋπολογισμού[semigr ] είναι επίσης της γνώμης ότι οι ενέργειες με τις οποίες απορρίπτεται η συνεισφορά ενός κράτους μέλους σε επιμέρους προγράμματα και πρωτοβουλίες συνιστούν σοβαρή προσβολή της αρχής της δημοσιονομικής αλληλεγγύης, επί της οποίας βασίζεται ο κοινοτικός προϋπολογισμός[semigr ]

18. επιβεβαιώνει τη θέση του της 12ης Δεκεμβρίου 1995 σχετικά με την ανακοίνωση της Επιτροπής προς την αρμόδια για τον προϋπολογισμό αρχή για τη νομική βάση και τα μέγιστα ποσά ((ΕΕ C 17 της 22.1.1996, σελ. 27)) και την απόφασή του για τον προϋπολογισμό, σύμφωνα με την οποία κάθε σημαντική δράση, πλην των δράσεων που άπτονται της διοικητικής αυτονομίας των θεσμικών οργάνων, πρέπει να διαθέτει νομική βάση και ότι τα πρότυπα προγράμματα ή οι προπαρασκευαστικές ενέργειες που αφορούν κονδύλια ανώτερα των 10 εκατ. Ecu πρέπει να εφαρμόζονται για περίοδο αρκετά μεγάλη ώστε να επιτρέπει την έγκριση νομικής βάσεως[semigr ]

19. επιδοκιμάζει τη θέση σε εφαρμογή των αυστηρών αυτών αρχών, εν αναμονή συμφωνίας με το Συμβούλιο[semigr ]

ΤΑΞΙΝΟΜΗΣΗ ΤΩΝ ΔΑΠΑΝΩΝ

20. επαναλαμβάνει τη θέση του όσον αφορά την ταξινόμηση των δαπανών[semigr ] εκφράζει τη λύπη του για την αρνητική στάση που τηρεί το Συμβούλιο εδώ και χρόνια στο θέμα της ταξινόμησης των δαπανών[semigr ] παραμένει το γεγονός ότι δεν υπάρχει ουδεμία μεταβολή στο θέμα αυτό, παρά τις διατάξεις της απόφασης του Δικαστηρίου της 7ης Δεκεμβρίου 1995 και τη δέσμευση που ανέλαβε το Συμβούλιο στις 20 Δεκεμβρίου 1995[semigr ] διατηρεί αμετακίνητη την άποψή του ότι η μη επίλυση του προβλήματος αυτού διακυβεύει σοβαρά τη δυνατότητα άσκησης του δημοκρατικού ελέγχου επί των δαπανών αυτών, τόσο σε εθνικό όσο και σε ευρωπαϊκό επίπεδο[semigr ]

21. υπενθυμίζει το Παράρτημα 1 στο προαναφερόμενο ψήφισμά του της 18ης Ιουλίου 1996, στο οποίο περιλαμβάνεται ταξινόμηση των θέσεων του προϋπολογισμού σύμφωνα με την ονοματολογία του 1997[semigr ] επισημαίνει ότι το Συμβούλιο δεν ανταποκρίθηκε με σοβαρότητα στην πρόσκληση για συζήτηση του παραρτήματος αυτού[semigr ]

ΟΙΚΟΛΟΓΙΚΟΠΟΙΗΣΗ

22. επιδοκιμάζει την απόφαση να συνεχισθεί η πολιτική οικολογικοποίησης και ζητεί από την Επιτροπή να υποβάλει δήλωση για το περιβάλλον, σύμφωνα με το άρθρο 130Ρ της Συνθήκης, που θα συνοδεύει όλα τα προγράμματα που έχουν σημαντική οικονομική πρόβλεψη και χρηματοδοτούνται στο πλαίσιο των τομέων που καλύπτουν οι τροπολογίες[semigr ] η Επιτροπή καλείται σήμερα να συγκροτήσει Μονάδα για τον Έλεγχο των Περιβαλλοντικών Επιπτώσεων (CLIEN), που θα προβαίνει σε περιβαλλοντική αποτίμηση και θα είναι αρμόδια για τη δημιουργία ευρωπαϊκού περιβαλλοντικού δικτύου, σε στενή συνεργασία με τις διοικήσεις των κρατών μελών[semigr ] ζητεί την υποβολή, πριν από την πρώτη ανάγνωση εκ μέρους του Κοινοβουλίου του προϋπολογισμού 1998, της αναθεωρημένης μορφής των μέτρων περιβαλλοντικής προστασίας που χρηματοδοτούνται από τις πιστώσεις του συγκεκριμένου κεφαλαίου[semigr ]

ΙΣΕΣ ΕΥΚΑΙΡΙΕΣ: MAINSTREAMING

23. υπενθυμίζει τις διατάξεις του κανονισμού (ΕΟΚ) 2081/93 ((ΕΕ L 193 της 31ης Ιουλίου 1993, σελ. 5)) και του κανονισμού (ΕΟΚ) 2084/93 ((ΕΕ L 193, της 31ης Ιουλίου 1993, σελ. 39)), την ανακοίνωση της Επιτροπής με θέμα «ενσωμάτωση της ισότητας των ευκαιριών μεταξύ των γυναικών και των ανδρών στο σύνολο των κοινοτικών πολιτικών και στόχων» (COM(96)0067) καθώς και την ετήσια έκθεση του Ελεγκτικού Συνεδρίου για το οικονομικό έτος 1991 ((ΕΕ C 330, της 15.12.1992))[semigr ] αποφασίζει ότι, σύμφωνα με το άρθρο 7 του κανονισμού (ΕΟΚ) 2081/93, οι ενέργειες που χρηματοδοτούνται στο πλαίσιο μειζόνων πολιτικών της Ένωσης θα πρέπει να συμφωνούν με την πολιτική της Κοινότητας στο θέμα της εφαρμογής της αρχής της ισότητας ευκαιριών ανδρών και γυναικών (mainstreaming)[semigr ]

ΜΕΛΕΤΕΣ

24. εκφράζει την ικανοποίησή του για την πρωτοβουλία μεταφοράς τμήματος των πιστώσεων που προορίζοντο για τη χρηματοδότηση συγκεκριμένων δαπανών στήριξης των πολιτικών ορισμένων κονδυλίων, σε ένα γενικό κονδύλι[semigr ] καλεί την Επιτροπή να αξιολογήσει τη χρησιμότητα αυτών των δαπανών στήριξης και να κάνει πιό επιλεκτική χρήση της δυνατότητας αυτής[semigr ] αναθέτει στην Επιτροπή Προϋπολογισμών να αποτιμήσει την αποτελεματικότητα του συγκεκριμένου μέτρου ενόψει της διαδικασίας του προϋπολογισμού για το 1998[semigr ]

ΚΑΤΗΓΟΡΙΑ Ι

25. λαμβάνει γνώση της διαδικασίας ad-hoc για την Κατηγορία Ι (γεωργικές δαπάνες), διαπιστώνει ότι οι δεν έχουν επιτευχθεί πλήρως οι στόχοι που καθορίστηκαν στην παράγραφο 10 του ψηφίσματός του σχετικά με τον προϋπολογισμό του 1996, της 26ης 10.1995 για το σχέδιο γενικού προϋπολογισμού της ΕΕ για το οικονομικό έτος 1996 - Τμήμα ΙΙΙ - Επιτροπή ((ΕΕ C 308 της 20.11.1995, σελ. 116)) εκφράζει ωστόσο την ικανοποίησή του για το γεγονός ότι αναγνωρίστηκε η αρχή της δημιουργίας αποθεματικού στην Κατηγορία Ι[semigr ]

26. εκφράζει τη λύπη του για το γεγονός ότι στο πλαίσιο της διαδικασίας ad-hoc δεν κατέστη δυνατόν να επέλθουν τροποποιήσεις στα επιμέρους κονδύλια της Κατηγορίας Ι με αποτέλεσμα να μην έχει το Ευρωπαϊκό Κοινοβούλιο τη δυνατότητα να θέσει στόχους προτεραιότητας και για το ΕΓΤΠΕ Τμήμα Εγγυήσεων, και ζητεί, κατά τις προσεχείς διαβουλεύσεις στο πλαίσιο της διαδικασίας ad- hoc να εξεταστούν λεπτομερώς τα επιμέρους κονδύλια της Κατηγορίας Ι του προϋπολογισμού[semigr ]

27. διαπιστώνει ότι το θέμα της χρηματοδότησης των δαπανών στον τομέα του βοείου και του μόσχειου κρέατος δεν μπορεί να ρυθμιστεί οριστικά, καθώς δεν είναι ακόμη δυνατόν να υπολογιστούν οι δαπάνες που σχετίζονται με την επιδημία BSE[semigr ] πιστεύει ότι οι προβλέψεις του προϋπολογισμού στον τομέα του βόειου και του μόσχειου κρέατος δεν έχουν λάβει επαρκώς υπόψη τον αντίκτυπο της κρίσης αυτής[semigr ]

28. πληροφορείται τα αποτελέσματα της συνεννόησης για τον προϋπολογισμό της 25ης Ιουλίου 1996 όσον αφορά τις γεωργικές δαπάνες και εγκρίνει την απόφαση να περατωθεί η διαδικασία ad hoc[semigr ] επισημαίνει ωστόσο ότι εκκρεμεί ακόμη η πραγματοποίηση προόδου, καθώς το Συμβούλιο δεν έχει αποδεχθεί ως προς το θέμα αυτό τη διεξαγωγή ουσιαστικού διαλόγου, με βάση τις εξελίξεις στις αγορές[semigr ] εκτιμά ότι οι δημοσιονομικές προβλέψεις σχετικά με τον τομέα του βοείου κρέατος δεν λαμβάνουν δεόντως υπόψη τις συνέπειες της κρίσης που προκάλεσε η ΣΕΒ[semigr ]

29. υπενθυμίζει ότι η Επιτροπή, κατά την υποβολή κάθε νέας διορθωτικής επιστολής, θα πρέπει να σέβεται τις διατάξεις του άρθρου 14 του δημοσιονομικού κανονισμού, να λαμβάνει υπόψη τα νέα δεδομένα της νομοθετικής αρχής, ώστε να δίδεται η δυνατότητα αληθινής διαπραγμάτευσης μεταξύ των δύο σκελών της αρμόδιας για τον προϋπολογισμό αρχής, ενδεχομένως στο πλαίσιο νέας διαδικασίας ad hoc[semigr ]

ΚΑΤΗΓΟΡΙΑ ΙΙ

30. εκφράζει την ανεπιφύλακτη υποστήριξή του στη δράση των διαρθρωτικών ταμείων προκειμένου να προωθήσουν την οικονομική ανάπτυξη στις πτωχότερες περιφέρειες της Ευρώπης, τις περιφέρειες με το υψηλότερο επίπεδο ανεργίας και αυτές που βρίσκονται σε βιομηχανική παρακμή[semigr ] τονίζει για μια ακόμη φορά την προσήλωσή του στα αποτελέσματα των διαπραγματεύσεων της Συνόδου Κορυφής του Εδιμβούργου σχετικά με τη χρηματοδότηση των διαρθρωτικών ταμείων και του ταμείου συνοχής, τις πρωτοβουλίες της Κοινότητας και τις σχετικές νομικές βάσεις[semigr ] υπενθυμίζει, εντούτοις, την συνεχιζόμενη ανησυχία του για τα ανεπαρκή συστήματα διάθεσης των πόρων ορισμένων κρατών μελών[semigr ] εκφράζει τη λύπη του για το χαμηλό ποσοστό εκτέλεσης των ποσών αυτών από τα κράτη μέλη με τα υψηλότερα κατά κεφαλήν εισοδήματα[semigr ] καλεί, ως εκ τούτου, την Επιτροπή να συνεχίσει να επιδιώκει μεγαλύτερη διαφάνεια στην εκτέλεση των διαρθρωτικών ταμείων και επιμελέστερη τήρηση των περιβαλλοντικών στόχων[semigr ] ζητεί από τις ειδικευμένες επιτροπές του να εξετάσουν το θέμα αυτό και να προτείνουν ένα σύστημα χάρις στο οποίο θα αποφεύγεται το πρόβλημα των χαμηλών επιπέδων εκτέλεσης[semigr ]

31. σε περίπτωση περικοπής των πιστώσεων πληρωμών που πρότεινε η Επιτροπή στο προσχέδιο προϋπολογισμού για τα διαρθρωτικά ταμεία, το Ευρωπαϊκό Κοινοβούλιο ζητεί από την Επιτροπή, κατά την στιγμή εκτέλεσης του προϋπολογισμού 1997, να εγκρίνει τα ανάλογα μέτρα ώστε αυτή η περικοπή να μην περιορίσει τους στόχους της πολιτικής οικονομικής και κοινωνικής πολιτικής και να λάβει ιδίως υπόψη της τις ανάγκες εκείνων των κρατών μελών που εκπληρούν τα διαρθρωτικά τους προγράμματα[semigr ]

32. συμφωνεί με την απόφαση αύξησης των πιστώσεων για τις κοινοτικές πρωτοβουλίες Retex και Rechar, όπως επισημαίνεται στο προαναφερθέν ψήφισμά του που εγκρίθηκε στις 28 Μαρτίου 1996, τηρουμένης, κατ' αυτό τον τρόπο, της συμφωνίας του Συμβουλίου για την περιορισμένη αναθεώρηση των δημοσιονομικών προοπτικών του Νοεμβρίου 1994[semigr ]

Προετοιμασία για τη διεύρυνση

33. ζητεί από την Επιτροπή, στις μελλοντικές της ανακοινώσεις για τη διεύρυνση, να εξετάζει προτάσεις για ένα πρόγραμμα μέτρων υποδομής που θα αφορά κράτη με τα οποία η Ένωση πρόκειται να αρχίσει διαπραγματεύσεις ένταξης[semigr ] η χρηματοδότηση θα καλυφθεί τόσο από τα κράτη μέλη όσο και από τους υποψήφια προς ένταξη κράτη[semigr ]

ΚΑΤΗΓΟΡΙΑ ΙΙΙ

34. εκφράζει την ικανοποίησή του για τον λόγο ότι φέτος οι τροπολογίες που ψηφίστηκαν στο κεφάλαιο 3 επιτρέπουν τη συγκέντρωση των πόρων στις προτεραιότητες που έχει επισημάνει το Κοινοβούλιο[semigr ] τούτο επιτυγχάνεται χάρη σε μια ουσιατική αναδιάταξη των πιστώσεων[semigr ]

Έρευνα και τεχνολογική ανάπτυξη

35. μέλημά του είναι να μην αποδιοργανωθούν οι ερευνητικές προσπάθειες της Ένωσης για την προετοιμασία του 5ου Προγράμματος-πλαισίου Έρευνας και Τεχνολογικής Ανάπτυξης[semigr ] εκτιμά ότι το Συμβούλιο, μη δίνοντας συνέχεια στην πρόταση για τη συμπληρωματική χρηματοδότηση, η οποία εκκρεμεί ενώπιόν του, δεν παρέμεινε πιστό στο πνεύμα της συναπόφασης βάσει της οποίας θεσπίστηκε το 4ο πρόγραμμα-πλαίσιο[semigr ] υπενθυμίζει ότι η συμπληρωματική χρηματοδότηση αποτελούσε προτεραιότητα στην αναθεώρηση των προτάσεων της Επιτροπής και του Κοινοβουλίου για τις δημοσιονομικές προοπτικές[semigr ] ελπίζει ότι τα αποτελέσματα της ολοκλήρωσης της διαδικασίας συναπόφασης θα είναι θετικά[semigr ]

36. συμφωνεί με την απόφαση να εξασφαλισθεί μεγαλύτερη διαφάνεια στο θέμα της διοίκησης του ερευνητικού προσωπικού[semigr ] ζητεί από την Επιτροπή να υποβάλει προτάσεις με στόχο την αποφυγή της επικάλυψης εργασιών με άλλες υπηρεσίες της, ούτως ώστε να επανέλθουμε σε μιά κατάσταση η οποία θα είναι σύμφωνη με όσα προβλέπει ο δημοσιονομικός κανονισμός[semigr ]

Κοινωνική πολιτική

37. απορρίπτει κατηγορηματικά την απόφαση του Συμβουλίου να περικόψει και σε ορισμένες περιπτώσεις να παγώσει τις κοινωνικές δαπάνες[semigr ] προειδοποιεί ότι η στάση αυτή απλώς θα αυξήσει τη δυσπιστία και την απογοήτευση του κοινού από την ΕΕ[semigr ] πιστεύει ότι το έργο που επιτελείται από τις ενώσεις και τις ΜΚΟ στον κοινωνικό τομέα με συγχρηματοδότηση από τον προϋπολογισμό της ΕΕ συμβάλλει στην ανάπτυξη μιας δίκαιης και ισορροπημένης ευρωπαϊκής κοινωνίας[semigr ]

38. επιβεβαιώνει την υποστήριξή του στα μέτρα για την αντιμετώπιση της αδυναμίας της ευρωπαϊκής οικονομίας, με την εξασφάλιση λύσεων στον τομέα της εκπαίδευσης και της κατάρτισης που θα έχουν πανευρωπαϊκή εμβέλεια[semigr ] χαιρετίζει την απόφασή του να ψηφίσει 25 εκατ. Ecu για μέτρα με στόχο την ενθάρρυνση της δημιουργίας θέσεων απασχόλησης, μέσω ενίσχυσης για τη χορήγηση χαμηλότοκων δανείων σε μικρές επιχειρήσεις που δημιουργούν θέσεις εργασίας, και να διαθέσει 10 εκ. Ecu για μια πρωτοβουλία που αποσκοπεί στην εξερεύνηση και βελτίωση των δυνατοτήτων του «τρίτου συστήματος» για δημιουργία απασχόλησης[semigr ] εκφράζει τη λύπη του για το γεγονός ότι, στη συζήτηση περί νομικών βάσεων, ορισμένα μέλη του Συμβουλίου αντιτάχθηκαν με σφοδρότητα στα ευρωπαϊκά μέτρα για τα οικονομικά ασθενέστερα και κοινωνικά αποκλεισμένα στρώματα[semigr ]

39. χαιρετίζει την πρωτοβουλία να θεσπισθούν ειδικά μέτρα για την καταπολέμηση της βίας κατά των παιδιών, των εφήβων και των γυναικών στο ευρωπαϊκό επίπεδο, μέτρα σχετικά με την πρόληψη αλλά και την προστασία από κάθε είδους βιαιότητα ή σεξουαλική εκμετάλλευση, σωματεμπορία ή άλλης μορφής εκμετάλλευση[semigr ]

Δίκτυα

40. επιβεβαιώνει την απόλυτη προσήλωσή του στη βιώσιμη υλοποίηση των μεγάλων διασυνοριακών δικτύων, που θα αποτελέσουν ένα μελλοντικό βήμα προόδου προς την κατεύθυνση της οικοδόμησης της εσωτερικής αγοράς και της δημιουργίας μιας πιο ολοκληρωμένης Ευρώπης[semigr ]

41. επισημαίνει ότι οι νομικές βάσεις για τα διασυνοριακά δίκτυα έχουν εγκριθεί, αλλά ότι, χωρίς συγχρηματοδότηση από τους εθνικούς προϋπολογισμούς, οι δράσεις αυτές θα παραμείνουν ημιτελείς[semigr ] εξακολουθεί να του προκαλεί ανησυχία η διαπίστωση ότι τα κράτη μέλη δεν είναι πρόθυμα να τηρήσουν τις δεσμεύσεις τους και να αναθεωρήσουν τις δημοσιονομικές προοπτικές, ούτε να προβλέψουν τις απαραίτητες πιστώσεις στους εθνικούς προϋπολογισμούς τους για να επιτραπεί η υλοποίηση αληθινών διασυνοριακών δικτύων[semigr ]

Ενέργεια

42. έχει χάσει την υπομονή του λόγω της ανεύθυνης στάσης που επέδειξε το Συμβούλιο κατά τις ψηφοφορίες για την κατηγορία 3 στο πλαίσιο της πρώτης ανάγνωσης[semigr ] έχει επομένως αποφασίσει να εγγράψει περί το 30% της χρηματοδότησης για ενέργειες στον τομέα αυτό, στο αποθεματικό,έως ότου επιλυθεί το θέμα των νομικών βάσεων και προσβλέπει στα συμπεράσματα της ΔΚΔ, που θα διευκρινίζουν τις αρμοδιότητες της Ένωσης στον τομέα αυτό[semigr ]

43. επιβεβαιώνει το ενδιαφέρον του για την εντατικοποιημένη χρησιμοποίηση ανανεώσιμων πηγών ενέργειας[semigr ]

Εσωτερική αγορά

44. εκτιμά ότι η νέα ονομασία για τον τίτλο Β5-3 «εσωτερική αγορά» ανταποκρίνεται στις ανάγκες για μεγαλύτερη ευκρίνεια στη συγκεκριμένη προτεραιότητα της Ένωσης[semigr ] επισημαίνει ότι τα διάφορα κονδύλια συγκεντρώθηκαν σε τέσσερα μεγάλα κεφάλαια, με αποτέλεσμα την αξιοποίηση τόσο του τίτλου, που είναι προσφορότερος, όσο και κάθε κονδυλίου, το οποίο εντοπίζεται καλύτερα στο εσωτερικό ενός νέου κεφαλαίου[semigr ]

Οργανισμοί

45. χαιρετίζει την έκθεση της Επιτροπής σχετικά με την εναρμόνιση των δημοσιονομικών κανονισμών των οργανισμών και ζητεί από την Επιτροπή να αναλάβει πάραυτα τις κατάλληλες πρωτοβουλίες για την τροποποίηση των δημοσιονομικών κανονισμών των οργανισμών αυτών[semigr ] στην τροποποίηση αυτή θα πρέπει να περιλαμβάνονται οι πτυχές του εναρμονισμένου συστήματος δημοσιονομικού ελέγχου και των διαδικασιών απαλλαγής του κάθε οργάνου[semigr ] καλεί την Επιτροπή Προϋπολογισμών να εξετάσει τις δημοσιονομικές επιπτώσεις της κτηριακής πολιτικής των οργανισμών καθώς και τις επιπτώσεις του φορολογικού τους καθεστώτος[semigr ]

46. υπογραμμίζει την πεποίθησή του ότι τα έσοδα που συγκεντρώνονται από τα ευρωπαϊκά θεσμικά όργανα και οργανισμούς αποτελούν ιδίους πόρους της Ένωσης, ανεξάρτητα από την επαναχρησιμοποίησή τους[semigr ] υπενθυμίζει στην Επιτροπή τη δέσμευσή της, που δόθηκε τον Ιανουάριο του 1995, να υποβάλει έκθεση στην αρμόδια για τον προϋπολογισμό αρχή σχετικά με την ενσωμάτωση στον προϋπολογισμό των εσόδων αυτών το έτος 1996[semigr ]

Μικρομεσαίες επιχειρήσεις

47. υπογραμμίζει την προσήλωσή του σε μια ενεργό πολιτική υπέρ των ΜΜΕ που δημιουργούν θέσεις εργασίας[semigr ] τονίζει ότι η ενεργός συμμετοχή τους στις κοινοτικές πολιτικές και δραστηριότητες προϋποθέτει έναν κατάλληλο συντονισμό ώστε να εξασφαλισθεί η ανάπτυξη συνεργειών ανάμεσα στα διάφορα κοινοτικά προγράμματα[semigr ] θεωρεί συνεπώς αναγκαίο, με βάση την τήρηση των κριτηρίων κόστους/απόδοσης και ειδικότερα την έκθεση αξιολόγησης για τη ΓΔ ΧΧΙΙΙ, να συνεχισθούν τα μέτρα διοικητικής αναδιάρθρωσης και, εφόσον προκύψουν νέες ανάγκες σε προσωπικό, οι ανάγκες αυτές να καλυφθούν με αναδιάταξη[semigr ]

Ενημέρωση

48. χαιρετίζει τις προσπάθειες για εξορθολογισμό και εξασφάλιση συνοχής στην ενημερωτική πολιτική της Ευρωπαϊκής Ένωσης, για ενθάρρυνση της ανάπτυξης διοργανικού συστήματος, καθώς και προκειμένου ο Οίκος της Ευρώπης σε κάθε κράτος μέλος να αποτελέσει πραγματικότητα έως το έτος 2000[semigr ] αναγνωρίζει ότι απαιτούνται περαιτέρω προσπάθειες για τη συνεργασία διαφόρων υπηρεσιών που καλύπτουν τους τομείς της αξιολόγησης, παρουσίασης και διάδοσης των πληροφοριών μέσω όλων των μειζόνων μέσων επικοινωνίας[semigr ]

49. καλεί εντούτοις την Επιτροπή να κατανοήσει τον επιτακτικό χαρακτήρα που ενέχει η αναδιάρθρωση προκειμένου να αρχίσει πραγματικός διάλογος μεταξύ των ευρωπαϊκών θεσμικών οργάνων και των πολιτών[semigr ] εγγράφει, για τον σκοπό αυτό, ποσοστό 50% των πιστώσεων που πρόκειται να διατεθούν στην γενική πολιτική ενημέρωσης, στο αποθεματικό, οι οποίες θα αποδεσμευτούν μόλις η Επιτροπή θα έχει υποβάλει συγκεκριμένες προτάσεις για την προσαρμογή των δομών κατά τρόπο ώστε να εξασφαλίζεται καλύτερη σχέση κόστους/αποτελεσματικότητας, βραχυπρόθεσμα και μεσοπρόθεσμα, και αφού τα μέτρα αυτά θα εγκριθούν από τη διοργανική συμβουλευτική ομάδα εργασίας για την πολιτική ενημέρωσης[semigr ]

50. επισημαίνει την απόφασή του να προβληθούν οι τρεις μείζονες ενημερωτικές εκστρατείες: «Εύρο», «Πρώτα οι πολίτες» και «Οικοδομώντας την Ευρώπη από κοινού»[semigr ] επισημαίνει την πρόοδο που έχει σημειωθεί στις δύο πρώτες από αυτές και τα ειδικά αποτελέσματα της εκστρατείας για το Εύρο, τρία χρόνια πριν από την έναρξη της ΟΝΕ[semigr ] επιδοκιμάζει την απόφασή του για τη διάθεση χρηματοδότησης που θα συμβάλει στο να συνειδητοποιήσουν οι καταναλωτές τα δικαιώματά τους στην εσωτερική αγορά, σε σχέση με την εκστρατεία «Πρώτα οι Πολίτες»[semigr ] εκφράζει την ανησυχία του για την έλλειψη συγκεκριμένων προτάσεων σε σχέση με την εκστρατεία «Οικοδομώντας την Ευρώπη από κοινού» και εγγράφει 15 εκατ. Ecu στο αποθεματικό για τις γενικές ενημερωτικές εκστρατείες, εν αναμονή περαιτέρω συγκεκριμένων προτάσεων που θα υποβάλει η διοργανική συμβουλευτική ομάδα εργασίας για την πολιτική ενημέρωσης[semigr ]

ΕURONEWS

51. επισημαίνει την απόφαση για την εγγραφή της χρηματοδότησης 1997 για το Euronews στο αποθεματικό, παρά την προηγούμενη δέσμευση για περιορισμό της χρηματοδότησης για το διάστημα από 1994 έως και 1996[semigr ] ζητεί την υποβολή έκθεσης στην αρμόδια για τον προϋπολογισμό αρχή πριν από τη δεύτερη ανάγνωσή της, σχετικά με τις δραστηριότητες του Euronews, το κόστος και την αποτελεσματικότητά του, στοιχεία υπό το φως των οποίων θα ληφθούν νέες αποφάσεις για τη χρηματοδότηση του Euronews το 1997[semigr ]

ΚΑΤΗΓΟΡΙΑ ΙV

52. υπενθυμίζει την απόφασή του που περιέχεται στο ψήφισμα της 19ης Σεπτεμβρίου 1996, για την πολιτική κατάσταση στην Τουρκία ((Μέρος ΙΙ, σημείο 6 των ΣΠ της ημερομηνίας αυτής.)) η οποία θα πρέπει να τηρηθεί όσον αφορά την εκτέλεση του προγράμματος ΜΕDΑ, σε σχέση με τον σεβασμό των ανθρωπίνων δικαιωμάτων και των υπολοίπων δημοκρατικών προϋποθέσεων στα συμμετέχοντα κράτη[semigr ]

53. αποφασίζει να εγκρίνει τη δήλωση της Επιτροπής σχετικά με τα έργα για να παρασχεθεί βοήθεια στην Τουρκία στο πλαίσιο του προγράμματος ΜΕDΑ[semigr ] υπενθυμίζει την απόφασή του να μην υποστηρίξει την χρηματοδότηση έργων στην Τουρκία, εκτός για λόγους ανθρωπιστικούς και προς υποστήριξη της κοινωνίας των πολιτών[semigr ] ζητεί από την Επιτροπή να υποβάλει τα προγράμματα που προτίθεται να εφαρμόσει προς το Ευρωπαϊκό Κοινοβούλιο, το οποίο θα πρέπει να δώσει την έγκρισή του πριν από την εφαρμογή[semigr ]

54. εκφράζει την ικανοποίησή του για τα μέτρα που ελήφθησαν στον ΔΣΠ 1/96 και στο σχέδιο προϋπολογισμού 1997 προκειμένου να εξασφαλίσθεί ότι μείζονα περιφερειακά προγράμματα, όπως το Phare, το Tacis και το Meda, θα υπόκεινται σε αμεσότερο έλεγχο και αποτελεσματικότερη εκτέλεση της χρηματοδότησης[semigr ] ζητεί από την Επιτροπή να υποβάλει αξιολόγηση των νέων αυτών δομών κατά τη διάρκεια της διαδικασίας του προϋπολογισμού 1998[semigr ]

55. χαιρετίζει την απόφαση να διατεθούν κατά ειδικό τρόπο πιστώσεις υπέρ των θιβετιανών προσφύγων, υπέρ των δραστηριοτήτων μη κυβερνητικών οργανώσεων που αγωνίζονται για την προάσπιση των δικαιωμάτων του ανθρώπου στο Θιβέτ και υπέρ της προώθησης της ενημέρωσης των Θιβετιανών[semigr ]

56. επιμένει ότι θα πρέπει να επιλεγεί η λύση του χωριστού κεφαλαίου για την ΚΕΠΠΑ και ότι το Συμβούλιο θα πρέπει να συμμορφωθεί προς τη Συνθήκη ΕΕ όσον αφορά τη χρηματοδότηση κοινών δράσεων[semigr ] επαναλαμβάνει το αίτημά του για μια διοργανική συμφωνία σχετικά με την ΚΕΠΠΑ, βάσει της πλήρους ανάθεσης της εκτέλεσης των κοινών δράσεων στην Επιτροπή[semigr ] επιβεβαιώνει την απόφασή του να μειώσει τη χρηματοδότηση στο αποθεματικό για την ΚΕΠΠΑ[semigr ]

57. επιβεβαιώνει την υποστήριξή του στην ευρωπαϊκή πολιτική ανάπτυξης, η οποία έχει αποδείξει τη διαχρονική της αξία, και εμπνευστής της οποίας ήταν μεταξύ άλλων το Ευρωπαϊκό Κοινοβούλιο, τόσο σε επίπεδο προϋπολογισμού όσο και σε σχέση με τη θέσπιση και την αποτίμηση της συγκεκριμένης πολιτικής[semigr ]

58. εγκρίνει τις αποφάσεις βάσει των οποίων οι πιστώσεις που θα εγκριθούν για το κεφάλαιο Β7-3 «Συνεργασία με τις χώρες της Λατινικής Αμερικής και της Ασίας» πρέπει να αντικατοπτρίζουν σε δημοσιονομικούς όρους το ενδιαφέρον που προκάλεσε η ανακοίνωση σχετικά με τους νέους προσανατολισμούς για τη συνεργασία με τις χώρες της Ασίας και της Λατινικής Αμερικής, καθώς επίσης και η ανακοίνωση «Ευρωπαϊκή Ένωση - Λατινική Αμερική: η σημερινή πραγματικότητα και οι προοπτικές για στενότερες σχέσεις κατά την περίοδο 1996-2000", στις οποίες προβλέπεται αύξηση της συνεργασίας με τις εν λόγω περιοχές[semigr ] υπενθυμίζει εξάλλου, για μία ακόμη φορά, την αναγκαιότητα που διαπίστωσε το Ευρωπαϊκό Συμβούλιο του Εδιμβούργου να εξισορροπηθούν οι εξωτερικές δράσεις της Κοινότητας[semigr ]

59. ζητεί από την Επιτροπή να βρεί τους κατάλληλους τρόπους στο πλαίσιο της δομής του παρόντος προϋπολογισμού για να συμβάλει στις προσπάθειες ανοικοδόμησης της Τσετσενίας[semigr ]

Πρώην Γιουγκοσλαβία

60. υπογραμμίζει την αποφασιστικότητά του για την παροχή ουσιαστικής οικονομικής συμβολής στην ανοικοδόμηση και την αποκατάσταση των δημοκρατιών της πρώην Γιουγκοσλαβίας, τόσο το 1997 όσο και τα μετέπειτα χρόνια[semigr ]

61. καθιερώνει αναθεωρημένη δομή του προϋπολογισμού για τη χρηματοδότηση των μέτρων αυτών, η οποία βασίζεται στις πρωτοβουλίες του για τον προϋπολογισμό 1996 και προσδιορίζει σαφέστερα την αυξημένη οικονομική συνδρομή της ΕΕ, συμπεριλαμβανομένης της χρηματοδοτικής στήριξης του Διεθνούς Δικαστηρίου της Χάγης για την Πρώην Γιουγκοσλαβία[semigr ] ζητεί από την Επιτροπή να επιδείξει μεγαλύτερη ευελιξία και συνέπεια στην εκτέλεση της χρηματοδότησης αυτής, προκειμένου να βελτιωθεί η αποτελεσματικότητα της δράσεών της[semigr ]

Νάρκες κατά προσωπικού

62. ζητεί από την Επιτροπή να υποβάλει στην αρμόδια για τον προϋπολογισμό αρχή, πριν από τις 31 Μαΐου 1997, έκθεση σχετικά με την εφαρμογή του προγράμματος για την εξάλειψη των ναρκών κατά προσωπικού[semigr ]

Αλιεία

63. εκφράζει την ικανοποίησή του για το γεγονός ότι τα μέτρα υποστήριξης της αλιείας (Β7-800) αποκτούν μεγαλύτερη διαφάνεια, χάρις στην περαιτέρω υποδιαίρεσή τους, και χαιρετίζει τη συμφωνία του Συμβουλίου για τη νέα διάρθρωση των κονδυλίων που αφορούν διεθνείς συμφωνίες, χρηματοδοτικά πρωτόκολλα και ενισχύσεις που προορίζονται για οργανώσεις αλιείας[semigr ]

64. δεσμεύεται να εξετάσει προτάσεις της Επιτροπής τις οποίες θα υποβάλει στο πλαίσιο της συνολικής μεταφοράς πιστώσεων στο τέλος του έτους (διαδικασία Notenboom), που θα αφορά τη μεταφορά συμπληρωματικού ποσού, σε περίπτωση που οι προβλεφθείσες στο κονδύλι αυτό ποστώσεις (Β7-800) αποδειχθούν ανεπαρκείς, με σκοπό να καλυφθούν τα έξοδα που προκύπτουν από τις αλιευτικές συμφωνίες και τα πρωτόκολλα που έχουν εγκριθεί και συναφθεί από την Ευρωπαϊκή Ένωση με τρίτες χώρες, υπό τον όρο ότι η Επιτροπή θα έχει τηρήσει τους όρους του κώδικα συμπεριφοράς για τη βελτίωση της δημοσιονομικής ενημέρωσης επί διεθνών αλιευτικών συμφωνιών, όπως έχει προταθεί από το Κοινοβούλιο, και υπό τον όρο ότι το Κοινοβούλιο έχει δώσει επισήμως τη γνώμη του για τις συμφωνίες και τα πρωτόκολλα αυτά[semigr ]

ΚΑΤΗΓΟΡΙΑ V - ΔΡΑΣΕΙΣ ΓΙΑ ΤΗ ΒΕΛΤΙΩΣΗ ΤΗΣ ΔΙΑΧΕΙΡΙΣΗΣ ΚΑΙ ΤΗΣ ΕΚΤΕΛΕΣΗΣ

65. σημειώνει ότι η απόφασή του σέβεται τις κατευθύνσεις για τον προϋπολογισμό, δεδομένου ότι δεν δημιουργεί νέες θέσεις για το 1997, πλην αυτών που είχαν ήδη συμφωνηθεί για τη διεύρυνση[semigr ] εκτιμά ότι θα πρέπει οπωσδήποτε να ληφθούν υπόψη οι ανάγκες αναδιοργάνωσης των ΓΔ-X και XXIII[semigr ] ζητεί την ενίσχυση της ΓΔ-XI (CLIEN), της ΓΔ-XIX (CONTREX), της UCLAF ως προς τις εργασίες για τα προγράμματα PHARE και TACIS, και της επιτελικής ομάδας (task force) για τον τρίτο πυλώνα, με στόχο την προετοιμασία της διεύρυνσης[semigr ] ακριβώς στα σημεία αυτά θα πρέπει να βασιστούν η διάθεση των TCE (Μετατροπή Πιστώσεων σε Θέσεις Εργασίας), των θέσεων για τη διεύρυνση και η κινητικότητα του προσωπικού, καθώς και η εσωτερική αναδιάταξη[semigr ]

Διοργανική συνεργασία

66. αναγνωρίζει ότι κάθε Ευρωπαίος πολίτης, όπου κι αν βρίσκεται, πρέπει να ενημερώνεται διεξοδικά και «on line» για τους στόχους της Ευρωπαϊκής Ένωσης, τις εφαρμοζόμενες και προς εφαρμογή πολιτικές και τα κοινοτικά όργανα, με προηγμένα μέσα επικοινωνίας[semigr ] ότι πρέπει εν προκειμένω να δημιουργηθεί η κατάλληλη δομή υποδοχής στον προϋπολογισμό, ένα άρθρο 484 «Προηγμένα συστήματα τηλεπικοινωνιών»[semigr ] φρονεί ωστόσο ότι η δραστηριότητα αυτή θα έπρεπε να αναπτυχθεί σε πλαίσιο συνέργειας μεταξύ Ευρωπαϊκού Κοινοβουλίου και Επιτροπής[semigr ] ως εκ τούτου, καλεί το Ευρωπαϊκό Κοινοβούλιο, την Επιτροπή και τα λοιπά θεσμικά όργανα, στο πλαίσιο της διοργανικής συνεργασίας, να αναπτύξουν τη δραστηριότητα αυτή και να υποβάλουν στην αρμόδια επί του προϋπολογισμού αρχή έκθεση σχετικά με τις λεπτομέρειες εφαρμογής της, συνοδευόμενη από πλήρες δημοσιονομικό δελτίο, πριν από τις 31 Μαρτίου 1997[semigr ]

Συντάξεις

67. γνωρίζει ότι οι συνταξιοδοτικές εισφορές των κοινοτικών υπαλλήλων τα προηγούμενα χρόνια δεν τοποθετήθηκαν σε ταμείο, αλλά χρησιμοποιήθηκαν για τη χρηματοδότηση τρεχουσών διοικητικών δαπανών[semigr ] δημιουργεί στον προϋπολογισμό την κατάλληλη δομή στην οποία θα ενταχθεί ένα ταμείο συντάξεων για τους υπαλλήλους της Ένωσης που θα λειτουργεί αυτόνομα, προκειμένου να ληφθούν καλύτερα υπόψη τα συμφέροντα των πρώην, νυν και μελλοντικών υπαλλήλων και να μειωθεί η επιβάρυνση των μελλοντικών κοινοτικών προϋπολογισμών, την οποία θα προκαλούσε η συνέχιση της εφαρμογής του συστήματος κατανεμημένης πληρωμής[semigr ]

Κοινοτικές επιδοτήσεις

68. συμφωνεί με την απόφαση εγγραφής στο αποθεματικό τμήματος των μισθών των Επιτροπών (Α-100), με το αίτημα να ενημερωθεί η αρμόδια για τον προϋπολογισμό αρχή πριν από τη δεύτερη ανάγνωση για τον προϋπολογισμό 1997 σχετικά με τα μέτρα που ελήφθησαν με στόχο την αναδιοργάνωση συγκεκριμένων υπηρεσιών της Επιτροπής[semigr ]

69. συμφωνεί με την απόφαση διάθεσης 150 «μετατροπών πιστώσεων σε θέσεις εργασίας» (TCE), με στόχο τον περιορισμό της εξάρτησης διαφόρων γενικών διευθύνσεων από εξωτερικό προσωοικό, βάσει των στόχων που καθορίστηκαν κατά την αξιολόγηση (screening) του 1992[semigr ] ζητεί την επαναξιολόγηση των στόχων και των απαιτήσεων για τα προσεχή χρόνια, προκειμένου να αναπτυχθεί μια πολιτική προσωπικού που θα ενισχύει την αξιοπιστία και τον ρόλο της Ένωσης, στο πλαίσιο μιας ευέλικτης δομής[semigr ] ζητεί από την Επιτροπή να υποβάλει έκθεση έως τις 31 Μαΐου 1997 σχετικά με τον τρόπο που θα μπορούσε να διεξάγεται σε τακτική βάση μία ετήσια εκτίμηση των πραγματικών αναγκών της για προσωπικό[semigr ]

70. υπογραμμίζει ότι η τροποποίηση της ονοματολογίας του κεφαλαίου Α-30, που ξεκίνησε το 1996 πρέπει να συνεχισθεί με τη δημιουργία μεγαλύτερης ευκρίνειας των υφιστάμενων θέσεων και των επιδοτήσεων που εισπράττουν[semigr ] επισημαίνει την περαιτέρω ανάγκη χρηματοδότησης της συμμετοχής της Ευρωπαϊκής Ένωσης στην Παγκόσμια έκθεση της Λισαβόνας το 1998[semigr ] καλεί την Επιτροπή Προϋπολογισμών να συνεχίσει να εξετάζει την ονοματολογία του κεφαλαίου αυτού και ορισμένων κονδυλίων του επιχειρησιακού προϋπολογισμού, καθώς και τις παρατηρήσεις τους και να υποβάλει σχετική έκθεση πριν από τις 31 Μαΐου 1997[semigr ]

71. εκφράζει την ικανοποίησή του για τα πρώτα βήματα που υλοποιήθηκαν προς την κατεύθυνση της αναδιοργάνωσης με στόχο να καταστεί η διοίκηση της Κοινότητας αποτελεσματικότερη και πιο ευέλικτη και η πολιτική της στον τομέα των ακινήτων συνεπέστερη[semigr ] θα συνεχίσει να λαμβάνει μέτρα για την ενθάρρυνση τέτοιων ενεργειών[semigr ]

Επιτροπολογία

72. λαμβάνει γνώση των δεσμεύσεων της Επιτροπής σχετικά με την επιτροπολογία, οι οποίες επακολούθησαν των διαπραγματεύσεων μεταξύ Κοινοβουλίου, Συμβουλίου και Επιτροπής[semigr ] υπενθυμίζει τους όρους που προβλέπουν, πέρα από τα ήδη συμφωνηθέντα, ότι:

(α) προκειμένου ότι το Ευρωπαϊκό Κοινοβούλιο να είναι ενήμερο σχετικά με το έργο των εκτελεστικών επιτροπών, η Επιτροπή θα παρέχει στο Κοινοβούλιο, αρκετά πριν από τις συζητήσεις των επιτροπών, ενημερωμένες ημερήσιες διατάξεις κάθε συνεδρίασης που αφορά τις διαχειριστικές και ρυθμιστικές επιτροπές[semigr ]

(β) η Επιτροπή θα παρέχει στο Κοινοβούλιο τα αποτελέσματα των ψηφοφοριών που διεξάγονται στις διαχειριστικές και ρυθμιστικές επιτροπές (ψήφοι υπέρ, κατά και αποχές)[semigr ]

(γ) η Επιτροπή θα ζητεί από όλα τα μέλη των διαχειριστικών και ρυθμιστικών επιτροπών, πλην των δημοσίων υπαλλήλων, να υπογράφουν, άμα τη προσλήψει, δήλωση ότι δεν υπάρχει σύγκρουση μεταξύ της ιδιότητάς τους ως μέλους της συγκεκριμένης επιτροπής και των προσωπικών τους συμφερόντων. Σε περίπτωση που ανακύψει τέτοια σύγκρουση κατά τη διάρκεια του έργου της Επιτροπής, ενημερώνουν τον Πρόεδρο της Επιτροπής και δεν συμμετέχουν στη συζήτηση επί του θέματος. Ο Πρόεδρος της Επιτροπής υπενθυμίζει ότι η υποχρέωση αυτή ισχύει για όλα τα μέλη.

(δ) εφόσον το Κοινοβούλιο ή κάποια κοινοβουλευτική επιτροπή επιθυμεί να παραστεί στη συζήτηση για συγκεκριμένα θέματα της ημερήσιας διάταξης κάποιας επιτροπής, ο Πρόεδρος θέτει το αίτημα στην Επιτροπή η οποία λαμβάνει σχετική απόφαση. Εάν η επιτροπή δεν αποδεχθεί το αίτημα, ο Πρόεδρος οφείλει να αιτιολογήσει την απόφαση. Το Κοινοβούλιο μπορεί να ζητήσει τη δημοσιοποίηση των αιτιολογήσεων αυτών.

73. αναθέτει στις επιτροπές του να λάβουν υπόψη τη νέα αυτή συμφωνία, προκειμένου να παρακολουθούν εκ του σύνεγγυς τις δραστηριότητες των εκτελεστικών επιτροπών στους τομείς αρμοδιοτήτων τους[semigr ] καλεί την Επιτροπή Κανονισμού του να εξετάσει τυχόν επιπτώσεις που μπορεί να έχει η νέα αυτή συμφωνία στον Κανονισμό του[semigr ]

74. αποφασίζει να επανέλθει στο θέμα αυτό αφού λάβει γνώση του αποτελέσματος της Διακυβερνητικής Διάσκεψης στον τομέα της διαφάνειας και της δυνατότητας του κοινού για πρόσβαση, ενώ στο μεταξύ θα το συζητήσει με το Συμβούλιο[semigr ]

Αντιπροσωπείες

75. ζητεί στενότερη εποπτεία των πόρων που επενδύονται σε τρίτες χώρες, μέσω, μεταξύ άλλων, της αναθεώρησης της διαχείρισης των αντιπροσωπειών της Ένωσης, και εγγράφει 15 εκατ. Ecu στο αποθεματικό για τις εξωτερικές αντιπροσωπείες, το οποίο θα αποδεσμευτεί αφού πραγματοποιηθεί περαιτέρω αναδιάταξη, προκειμένου ο συνολικός αριθμός των αντιπροσωπειών να φθάνει κατ'ανώτατο όριο τις 120 σε ολόκληρο τον κόσμο, να επιτευχθεί περαιτέρω συγκέντρωση του ανθρώπινου δυναμικού σε περιοχές όπου η ΕΕ εστιάζει τις πολιτικές και οικονομικές της προσπάθειες, να συνεχισθεί η προσπάθεια δημιουργίας συνεπούς εξωτερικής υπηρεσίας, όπου οι προσλήψεις θα στοχεύουν στην κάλυψη των πραγματικών αναγκών του έργου αυτού, οι διορισμοί στις αντιπροσωπείες θα πραγματοποιούνται με βάση τις ανάγκες της Ένωσης και όπου η κινητικότητα μεταξύ έδρας και αντιπροσωπίας θα είναι εξασφαλισμένη για διάστημα 9 ετών[semigr ]

ΑΛΛΑ ΘΕΜΑΤΑ

Επαναχρησιμοποίηση

76. υπενθυμίζει στην Επιτροπή ότι θα πρέπει να εκμεταλλευθεί τις ευκαιρίες για ιδίους πόρους και την επαναχρησιμοποίηση σε ευρύτερη κλίμακα[semigr ] επισημαίνει τον μεγάλο αριθμό δραστηριοτήτων για τις οποίες η Επιτροπή μπορεί να ζητήσει οικονομική συμμετοχή των δικαιούχων ή των αποδεκτών[semigr ]

77. αναθέτει στην Επιτροπή Προϋπολογισμών να υποδείξει τις θέσεις του προϋπολογισμού επί των οποίων η Επιτροπή θα πρέπει να υποβάλει πρόταση νομικής βάσης στο ετήσιο πρόγραμμα εργασίας της, λαμβάνοντας υπόψη την ψήφο της κατά την πρώτη ανάγνωση[semigr ]

ο ο

ο

78. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.